钦定古今图书集成/明伦汇编/官常典/第693卷 > 郭循
## 钦定古今图书集成/明伦汇编/官常典/第693卷 > 郭循

按《明外史陈祚传》：“‘循字循初，庐陵人。由进士为刑部
主事，有才誉。宣宗拓西内皇城，颇修离宫别馆，循上
疏言土木不当兴，劳民妨国’。语切直，命以毡裹至大
内，亲诘问之，抗对无所屈。帝益怒，射伤其颅，血流被
面，仍下锦衣狱。正统初，赦复职。寻进郎中。以尚书魏
源荐，擢广东参政，有剿寇功。景泰初卒。”